Lokallisten i Hjørring håber på at skaffe stemmer ved at synge om de små landsbyer i kommunen. Sætninger som "Når krydset skal sættes om få ugers tid, så ved vi jo alle, der sker ikke en skid" og "Måske er vinden lidt hårdere her, og det gør, at vi må kæmpe mere" bliver leveret af byrådskandidat Sven Bertelsen. I Mariagerfjord Kommune er det Venstres Mogens Jespersen, der ifølge rapperne i videoen "bliver et sikkert hit". To unge mænd rapper sig igennem tre minutters rosende ord om kandidaten. Socialdemokraterne i Aalborgs Lisbeth Lauritsen har nogle rigtig gode veninder. De har nemlig lavet en hel sang om, hvorfor hun skal vælges ind i byrådet. Ifølge dem er hun en "supersmart socialdemokrat" og "mega awesome".
Valgplakaterne er åbenbart ikke længere nok - i hvert fald har flere nordjyske kandidater til kommunalvalget valgt en lidt alternativ måde at markedsføre sig på.